钦定古今图书集成/明伦汇编/氏族典/第083卷 > 《廖用贤尚友录》 > 胡方回
## 钦定古今图书集成/明伦汇编/氏族典/第083卷 > 《廖用贤尚友录》 > 胡方回

按《魏书胡方回传》：“方回，安定临泾人。父义周，姚泓黄
门侍郎。方回，赫连屈丐中书侍郎。涉猎史籍，辞彩可
观，为《屈丐统万城铭》《蛇祠碑》诸文，颇行于世。世祖破
赫连昌，方回入国，为北镇司马。为镇修表，有所称庆。
世祖览之嗟美，问知方回，召为中书博士，赐爵临泾
子。迁侍郎。清贫守道，以寿终。”